**APSTIPRINU**

Rēzeknes novada pašvaldības iestādes

“Maltas pagastu apvienība” vadītājs

*/\*paraksts/ E.Blinovs*

2021.gada 3. jūnijā

**Rēzeknes novada pašvaldības iestādes “Maltas pagastu apvienība”**

**Struktūrvienības “Silmalas pagasta pārvalde” vadītāja amata konkursa nolikums**

1. Šis nolikums nosaka Rēzeknes novada pašvaldības iestādes “Maltas pagastu apvienība” struktūrvienības “Silmalas pagasta pārvalde” vadītāja konkursa (turpmāk – konkurss) norises kārtību.
2. Konkursa piedalās pretendenti, kurus aptaujā rakstveidā ir izvirzījuši Silmalas pagasta iedzīvotāji.
3. Pretendentu nepieciešamo dokumentu iesniegšanas termiņš – **2021.gada 18.jūnijs plkst.9.00**.
4. Ar konkursa nolikumu var iepazīties Rēzeknes novada pašvaldības iestādes “Maltas pagastu apvienība” administrācijas 3.kabinetā (1.stāvā), Brīvības ielā 6, Maltā, Maltas pagastā, Rēzeknes novadā, darba laikā, iepriekš sazinoties pa tālruni 646 34377, kā arī pašvaldības mājaslapā [www.rezeknesnovads.lv](http://www.rezeknesnovads.lv).
5. Pretendentiem jāatbilst šādām prasībām:
   1. augstākā izglītība;
   2. zināšanas par normatīvajiem aktiem, kas reglamentē pašvaldības darbu, un spēja tajos orientēties;
   3. spēja strādāt ar lielu informācijas apjomu;
   4. labas analītiskās spējas un komunikācijas prasmes;
   5. augsta atbildības sajūta un precizitāte;
   6. vēlama darba pieredze pašvaldības vai valsts darbā;
   7. valsts valodas prasmes augstākajā pakāpē;
   8. labas datora lietošanas prasmes.
6. Pretendenti 3.punktā noteiktajā termiņā personīgi iesniedz Rēzeknes novada pašvaldības iestādes “Maltas pagastu apvienība” administrācijas 3.kabinetā, Brīvības ielā 6, Maltā, Rēzeknes novadā, šādus dokumentus:
   1. profesionālās darbības aprakstu (CV);
   2. izglītību apliecinoša dokumenta kopiju;
   3. likumā noteiktajā gadījumā, dokumentu, kas apliecina valsts valodas zināšanas tādā apjomā, kāds nepieciešams amata pienākumu veikšanai;
   4. Silmalas pagasta teritorijas iespējamais attīstības plāns un Silmalas pagasta pārvaldes darbības programmu (šrifts - Times New Roman, izmērs - 12, apjoms – 15 000 zīmes ar atstarpēm, atstarpes starp rindām - 1,5);
   5. motivācijas vēstule.
7. Darbības programmu Silmalas pagasta pārvaldes vadītāja amata pretendenti, iesniedz slēgtā aploksnē (ar norādi „Darbības programma konkursam uz Rēzeknes novada pašvaldības iestādes “Maltas pagastu apvienība” struktūrvienības “Silmalas pagasta pārvalde” vadītāja amatu”). Ne uz aploksnes, ne darbības programmā pretendents nenorāda datus un ziņas pēc kuriem pretendentu var identificēt. Darbības programmu pretendents paraksta ar brīvi izvēlētu 6 (sešu) zīmju ciparu kombināciju.
8. Gadījumā, ja pretendenta darbības programma nav noformēta atbilstoši 7.punkta prasībām, komisija ir tiesīga pretendentu izslēgt no tālākas izvērtēšanas.
9. Konkurss tiek organizēts divās kārtās.
10. Konkursa pirmajā kārtā konkursa komisija izvērtē pretendentu iesniegtos dokumentus un darbības programmu, kā arī praktiskā uzdevuma – testa - rezultātus.
    1. darbības programma tiek vērtēta pēc punktu sistēmas no 1 līdz 10;
    2. testa katrs jautājums tiek vērtēts pēc punktu sistēmas no 1 līdz 3.
11. Uz konkursa otro kārtu uzaicina ne vairāk kā trīs pretendentus, kas summāri saņēmuši visvairāk punktu pirmajā kārtā.
12. Konkursa otrajā kārtā – darba intervija. Konkursa otrajā kārtā ir tiesīgi piedalīties pašvaldības izpilddirektors, domes priekšsēdētājs.
13. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
14. Abās konkursa kārtās kā novērotāji ir tiesīgi piedalīties Silmalas pagasta iedzīvotāju konsultatīvās padomes pārstāvji.

**\*ŠIS DOKUMENTS IR ELEKTRONISKI PARAKSTĪTS AR** **DROŠU ELEKTRONISKU PARAKSTU UN SATUR LAIKA ZĪMOGU**